Ana béda carita antarané balèt Ramayana lan carita ing pawayangan Jawa. Bédané ana ing pérangan 4 nalika Rahwana mati. Ing pawayangan Jawa, Rahwana ora bisa mati amarga duwé aji Pancasona kang njalari Rahwana bisa urip manèh nalika jisimé kena lemah. Nalika panah sektiné Rama kena awaké Rahwana, Anoman ngoyak lan njepit awaké Rahwana nganggo gunung kang gedhé supaya Rahwana ora bisa obah manèh. Balèt Ramayana ngowahi bab iku kanthi cara Rahwana bisa dipatèni Rama.